
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 119
                                                                    25 iunie 2026
privind preluarea unui mijloc fix din administrarea S.C. Ecoserv Sig S.R.L. în administrarea directă a Municipiului Sighișoara, în vederea scoaterii din funcţiune, din inventar, casării şi valorificării acestuia
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 20.265/27.05.2026 şi la Consiliul Local Sighișoara cu nr. 22.419/16.06.2026, de referatul de aprobare, înregistrat cu nr. 20.268/27.05.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere adresa S.C. Ecoserv Sig S.R.L. cu nr. 1.177/14.04.2026, înregistrată la Municipiul Sighișoara cu nr. 15.333/15.04.2026, cu referire la solicitarea casării mijlocului fix „Împrejmuire seră str. Cornești nr. 54”, în valoare de 20.767,21 lei, aflat în patrimoniul privat al Municipiului Sighișoara, prin care se arată că mijlocul fix prezintă un grad avansat de uzură, fiind programată inițial efectuarea unor reparații capitale, însă, în urma constatărilor tehnice efectuate ulterior, s-a stabilit că acesta nu mai poate fi reparat, impunându-se înlocuirea integrală a acestuia;
Ținând cont de prevederile Contractului de delegare a gestiunii prin atribuire directă a unor activități și servicii comunitare de utilități publice ale Municipiului Sighișoara către S.C. Ecoserv Sig S.R.L., înregistrat cu nr. 16.200/02.08.2012, aprobat prin Hotărârea Consiliului Local Sighișoara nr. 11/12.07.2012, așa cum a fost modificat și completat prin actul adițional nr. 1, aprobat prin Hotărârea Consiliului Local Sighișoara nr. 67/27.09.2012, actul adițional nr. 2, aprobat prin Hotărârea Consiliului Local Sighișoara nr. 55/28.03.2013, actul adițional nr. 3, aprobat prin Hotărârea Consiliului Local Sighișoara nr. 32/26.02.2015 şi actul adiţional nr. 4, aprobat prin Hotărârea Consiliului Local Sighișoara nr. 33/27.02.2017;
Având în vedere nota de serviciu cu nr. 15.333/IV/2/21.05.2025, prin care Compartimentul Buget, Contabilitate, Salarizare din cadrul Direcției Economice a Municipiului Sighișoara, solicită demararea procedurilor de preluare și casare a mijlocului fix „Împrejmuire seră str. Cornești nr. 54”, în valoare de 20.767,21 lei, aflat în patrimoniul privat al Municipiului Sighișoara;
Având în vedere prevederile art. 362 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;
Având în vedere prevederile art. 867 - 870 din Legea nr. 287/2009 privind Codul civil, republicat, cu modificările şi completările ulterioare;
Având în vedere prevederile Ordonanţei Guvernului nr. 112/2000 pentru reglementarea procesului de scoaterea din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ - teritoriale, cu modificările şi completările ulterioare, aprobată prin Legea nr. 246/2001;
Având în vedere prevederile art. 21 - 23 din Legea nr. 15/1994 privind amortizarea capitalului imobilizat în active corporale şi necorporale, republicată, cu modificările şi completările ulterioare, precum şi prevederile art. 21 - 24 din Normele metodologice de aplicare a Legii nr. 15/1994, aprobate prin Hotărârea Guvernului nr. 909/1997, cu modificările şi completările ulterioare;
Având în vedere prevederile art. 22 din Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările şi completările ulterioare;
Având în vedere Raportul de specialitate al Compartimentului Administrarea Domeniului Public şi Privat, înregistrat cu nr. 20.270/27.05.2026, prin care se propune preluarea unui mijloc fix din administrarea S.C. Ecoserv Sig S.R.L. în administrarea directă a Municipiului Sighișoara, în vederea scoaterii din funcţiune, din inventar, casării şi valorificării acestuia;
Având în vedere avizele favorabile ale tuturor comisiilor pe domenii de specialitate;

În temeiul art. 129 alin. (1) și alin. (2) lit. „c”, alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

         H O T Ă R Ă Ş T E:

Art. 1. Se aprobă preluarea din administrarea S.C. Ecoserv Sig S.R.L. în administrarea directă a Municipiului Sighişoara a mijlocului fix „Împrejmuire seră str. Cornești nr. 54”, în valoare de 20.767,21 lei, având număr de inventar 16321001.
Art. 2. Se aprobă scoaterea din funcţiune și din inventar, casarea şi, după caz, valorificarea mijlocului fix „Împrejmuire seră str. Cornești nr. 54”, în valoare de 20.767,21 lei, având număr de inventar 16321001.
Art. 3. Se aprobă modificarea anexei nr. 4 – „Inventarul bunurilor mobile şi imobile proprietate publică, aferente serviciului public şi care sunt date în administrarea delegatului pe durata contractului de delegare a gestiunii” la contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat cu nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012, actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, actul adiţional nr. 3, aprobat prin Hotărârea Consiliului Local Sighişoara nr. 32/26.02.2015 și actul adițional nr. 4, aprobat prin Hotărârea Consiliului Local Sighișoara nr. 33/27.02.2017, în sensul scoaterii din listă a mijlocului fix „Împrejmuire seră str. Cornești nr. 54”, în valoare de 20.767,21 lei, având număr de inventar 16321001.
Art. 4 Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Arhitect Șef, Compartimentul Buget, Contabilitate, Salarizare – Direcţia Economică, Compartimentul Administrarea Domeniului Public şi Privat – Direcţia Arhitect Șef și Serviciul Monitorizare Servicii Publice, Guvernanță Corporativă din cadrul Municipiului Sighişoara, precum şi S.C. Ecoserv Sig S.R.L.
Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
REŞEDINTE DE ŞEDINŢĂ,
  

     Duma Felix - Lucian       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;
  1 ex. Direcţia Arhitect Șef;
  2 ex. Compartimentul Administrarea Domeniului Public și Privat – Direcția Arhitect Șef;
  1 ex. Compartimentul Buget, Contabilitate, Salarizare – Direcția Economică; 
  1 ex. Serviciul Monitorizare Servicii Publice, Guvernanță Corporativă;
  2 ex. S.C. Ecoserv Sig S.R.L.
13 ex.  
B.A.

	Adoptarea hotărârii s-a făcut cu majoritate
□ simplă         □ absolută

	…./…./….

	…./…./….
	


